【分秒在握】英駿到識飛
2024年05月25日 01:00
東網電視
更多新聞短片
「英駿飛駒」（左）上仗一哩入Q只負頭位。
布文礙於體重，能夠接受的聘約自然有局限，但跑到大賽，每每有上佳發揮，這亦令到不少練者對其有信心。要數布文其中一場代表作，怕且上季遮打盃騎「將王」勇擒「浪漫勇士」必屬其一，今次人馬再臨，面對更強對手，且看能否交出超水準演出了。
除了「將王」，韋達亦將旗下「英駿飛駒」及「馬林」交布文發揮，其中「英駿飛駒」就值得看好。此駒今季方出道，但一匹從未出賽馬竟揀1600米作首戰，結果跑第4表現不差，之後此駒一直以田草1600米作主戰場，間中雖然會跑1800米或2000米，但始終以一哩最耍家。
其實早在11月時，「英駿飛駒」就在田草1600米贏過，蹄下敗將包括「富喜來」；而上仗又在同程入Q，僅以頭位之微負於「唯美主義」，來到今次，「英駿飛駒」配合馬房大攻勢而來，出王牌排3檔，還要強配布文，條件瓣瓣向好，值得捧場。
■長風